***MAL til utfylling for høringssvar til PLANSTRATEGI i en kommune – fullversjon – januar 2024***

*Dette er et forslag til høringssvar. Slett det som ikke er relevant og legg til lokalt viktige poenger. Tekst i rød kursiv er hjelpetekst og skal klippes ut før innsendelse. Navn i klammer byttes ut med aktuelle navn.*

*Planstrategien er kommunens oversikt for hvilke planer som kommunen skal lage i løpet av de neste fire årene. Planstrategien bør omfatte kommunens utfordringer, strategiske valg knyttet til samfunnsutvikling, langsiktig arealbruk, miljøutfordringer mv. Les mer på*[*https://fnf-nett.no/h123/*](https://fnf-nett.no/h123/)*.*

(MOTTAGER) (STED, DATO)

**Høringssvar til
(Navn) kommunes planstrategi (år)**

# **Utfordringer**

Vi står midt i en naturkrise og en klimakrise. Den internasjonale naturavtalen som ble besluttet i Montreal i desember 2022 skal hjelpe oss å løse naturkrisen. Sammen med resten av verden skal Norge følge opp 2030-målene om 30 % bevaring av land og hav og at 30 % av naturen som i dag er ødelagt, skal restaureres. Mentale utfordringer, livsstilssykdommer og ensomhet er noen av de største helseutfordringene vi står overfor. Naturen er en kilde til forbedret fysisk og psykisk helse. Derfor er ivaretakelse av naturen ikke bare avgjørende for naturen i seg selv, men også for menneskers helse og trivsel.

**Vi er (enige/ikke enige) i beskrivelsen av kommunens utfordringer. (Det er bra at planstrategien har inkludert at/ Planstrategien bør inkludere at) natur- og klimakrisen er en del av utfordringene kommunen står ovenfor.**

*Dersom kommunen ikke har beskrevet utfordringene eller laget et kunnskapsgrunnlag bør dette påpekes.*

# **Medvirkning**

**(Vi takker for muligheten til å komme med høringssvar og at kommunen legger planstrategien ut på høring/ Kommunen bør sende planstrategien ut på høring.)** Bred, aktiv involvering og samarbeid kan bidra til å få fram et helhetlig kunnskapsbilde og kjennskap til utviklingsbehov og muligheter. En aktiv involvering av lokalsamfunnet kan også stimulere til en bredere, mer engasjert medvirkning i eget nærområde. Dette kan bidra til å sikre aksept, engasjement og eierskap fra lokale parter, og dermed frigjøre tid og ressurser til de neste fasene i planprosessen.

Planstrategien bør vurdere oppsøkende virksomhet som et medvirkningstiltak i utvikling av kommunens planer og spesielt i forbindelse med utarbeidelse av arealplanen. Oppsøkende virksomhet kan innebære å kontakte organisasjoner som representerer personer med spesiell lokalkunnskap for å få deres synspunkter og tilbakemeldinger, på organisasjonenes hjemmebaner, for eksempel biblioteket, speiderhuset eller i turistforeningens lokaler. Oppsøkende virksomhet vil også ofte være en investering i omdømme og bidra til ytterligere forankring av planene.

Planstrategien bør vurdere opprettelsen av et rådgivende utvalg for natur. Rådgivende medvirkningsorgan kan gi en direkte og strukturert kanal for dialog og samarbeid mellom kommunale myndigheter og ulike grupper i samfunnet.  Rådene kan bidra til å øke forståelsen og kunnskapen om ulike perspektiver og behov i samfunnet, og dermed bidra til mer inkluderende og helhetlige beslutninger.

# **Planbehov**

## Plan for frivillighet

Frivillige natur- og friluftsorganisasjoners kunnskap og engasjement gir forvaltningen og politikerne viktige innspill, opplyser og øker engasjementet i befolkningen og får folk ut i aktivitet. **Vi mener at (kommunen må utarbeide en plan for frivillighet/ det er positivt at kommunen oppdaterer planen for frivillighet).** Planen bør sikre gode vilkår for frivilligheten som f.eks. faste driftsmidler og fast møteplass med kommunen.

## Plan for naturmangfold

Planstrategien må belyse hvordan 2030-målene i naturavtalen skal følges opp i kommunens planlegging.  **(Vi** **støtter at kommunen skal utarbeide/ Vi mener kommunen må utarbeide) en plan for naturmangfold.** Dette er også anbefalt i Regjeringens[[1]](#footnote-2) og Statsforvalteren[[2]](#footnote-3) sitt forventningsbrev til kommunal planlegging i 2024. Se også Miljødirektoratets webinar om naturmangfold i kommunenes planarbeid[[3]](#footnote-4)

## Plan for friluftsliv

Friluftsliv er en viktig kilde til god fysisk og psykisk helse. Lett tilgang til natur i nærmiljøet gir hyppigere bruk. Friluftsliv er også et unikt virkemiddel for å bidra til økt inkludering og motvirke sosial utenforskap. **Vi mener kommunen må (utarbeide/oppdatere) en plan for friluftsliv.** Vi anbefaler kommunen å inkludere en sti- og løypeplan og **(begynne med/fullføre/revidere)** arbeidet med de nasjonale prosjektene *Kartlegging og verdsetting av friluftslivsområder* og *Friluftslivets ferdselsårer*.

## Kystsoneplan

Kystsonen er viktig leveområde for planter og dyr, og brukes mye til friluftsliv og rekreasjon. Det er et stort press på arealene, og ulike interesser konkurrerer ofte om de samme områdene. **Vi ber planstrategien vurdere behovet for en kommunespesifikk plan for kystsonen.** Dette vil være et godt virkemiddel for å adressere mange av de arealkonfliktene og utfordringene man står ovenfor i strandsonen. Se eksempel fra Sarpsborg kommune[[4]](#footnote-5).

## Arealstrategi

En langsiktig arealstrategi skal fastsette prinsipper for arealutviklingen i kommunen, og går utover den enkelte kommuneplanperiode. Arealstrategien vil legge føringer for det videre arbeid med arealdelen og også for øvrige arealplaner i kommunen. Det er derfor viktig at denne utarbeides, høres og vedtas tidlig i planperioden. **Vi mener kommunen må inkludere et behov for en arealstrategi og belyse hvordan utarbeide dette.**

## Klima- og energiplan

Naturområder er nødvendige for å begrense tapet av arter samt å ta vare på naturens økosystem er blant de beste måtene å motvirke de ekstreme klimaendringene på og samtidig lagre karbon. Regjeringen arbeider med å legge frem en ny stortingsmelding om klima og **vi (ber om/støtter) at kommunen (oppretter/rullerer) klima og energiplanen i løpet av neste periode.**

# **Andre viktige vurderinger**

## Revidering av kommuneplanen

Det er viktig å rullere arealdelen for å følge opp nye nasjonale og regionale føringer og nye kommunedelplaner og temaplaner. Det er ingen hensikt å lage nye planer dersom ikke arealplanen revideres og tar hensyn til de nye planene. (**Vi støtter derfor at kommuneplanens arealdel revideres som foreslått/Vi ber om at kommuneplanens arealdel revideres i planperioden).**

## Gjennomfør en planvask

Kommunen bør i planstrategien ta standpunkt til om arealdelen skal ryddes for gamle og urealiserte planområder og at gamle og helt eller delvis urealiserte reguleringsplaner (for eksempel reguleringsplaner eldre enn 10 år) skal endres eller oppheves. Samtidig bør det avklares om kommuneplanen også skal ajourføres for de områdene som er utbygget.

## Arealnøytralitet

Arealnøytralitet betyr å gjenbruke og fortette områder som allerede er utbygd, enn å bygge ut mer natur. Idéen går ut på at man skal ha null tap av natur i den fremtidige utviklingen av kommunen. Kommunen nevner ikke arealnøytralitet i forslaget til planstrategi. **Vi (støtter/mener kommunen må inkludere) en ambisjon om å bli arealnøytral.** Et tiltak kan være å utvikle et arealregnskap/naturregnskap for kommunen.

## Naturrestaurering

FN har utpekt 2021-2030 til verdens tiår for restaurering av økosystemer. I naturavtalen setter verden seg et mål om å restaurere 30 % av forringet eller ødelagt natur. Kommunen **(nevner/nevner ikke)** naturrestaurering i forslaget til planstrategi. **(Vi støtter utredning av dette behovet.** /**Vi mener planstrategien må inkludere behovet for å skaffe en oversikt over egnede områder for restaurering og hvordan dette kan gjennomføres.)** Se eksempel fra Nordre Follo kommune[[5]](#footnote-6).

## Avslutning

Norsk friluftsliv har utarbeidet en hurtigguide til lokalpolitikere ved rullering av planstrategi[[6]](#footnote-7). Dette er en veileder med konkrete råd for hvordan hver kommune kan lykkes med å bevare naturgrunnlaget, sikre attraktive friluftslivsarealer og gi gode oppvekstkår for kommende generasjoner, i tråd med FNs bærekraftsmål. Ta gjerne en titt på [denne](https://norskfriluftsliv.no/hurtigguide-til-lokalpolitikere-ved-rullering-av-planstrategi/).

Vennlig hilsen(Navn på organisasjon)
(Evt navn leder eller naturvernkontakt etc)

1. [Nasjonale forventninger til kommunal og regional planlegging 2023](https://www.regjeringen.no/no/dokumenter/nasjonale-forventninger-til-regional-og-kommunal-planlegging-20232027/id2985764/), Regjeringen [↑](#footnote-ref-2)
2. [Forventninger til kommunal planlegging 2024](https://www.statsforvalteren.no/contentassets/520e6e399ad84be6b4278c784f8f6f36/forventningsbrev-2024.pdf), Statsforvalteren i Oslo og Viken [↑](#footnote-ref-3)
3. [Naturmangfold i kommunens planarbeid 2024](https://www.miljodirektoratet.no/ansvarsomrader/overvaking-arealplanlegging/arealplanlegging/miljohensyn-i-arealplanlegging/kunnskapsarena-for-klima-og-natur-i-planlegging/naturmangfold-i-kommunens-planarbeid/), Miljødirektoratet [↑](#footnote-ref-4)
4. [Kystsoneplan 2022-2024](https://www.sarpsborg.com/politikk-og-planer/planer-og-rapporter/kystsoneplan/), Sarpsborg kommune [↑](#footnote-ref-5)
5. [Arealnøytralitet, Nordre Follo kommune](https://www.nordrefollo.kommune.no/vi-utvikler-nordre-follo/klima-og-miljo/arealnoytralitet/) og [oversikt over restaurerbar natur i Nordre Follo](https://www.nina.no/Om-NINA/Aktuelt/Nyheter/article/har-laget-oversikt-over-restaurerbar-natur) [↑](#footnote-ref-6)
6. <https://norskfriluftsliv.no/wp-content/uploads/2020/04/Oppdatert-Planstrategi2020-guide.pdf> [↑](#footnote-ref-7)